USMERNENIE K ZÁPISU

Základné informácie:

1. Zákonní zástupcovia detí, ktoré do 31. augusta 2021 dovŕšia 6. rok a dosiahnu školskú spôsobilosť, ako aj detí, ktorým už bol odložený začiatok povinnej školskej dochádzky o jeden rok, sú **povinní takéto deti prihlásiť na zápis do základnej školy.**
2. Na základné vzdelávanie možno **výnimočne** prijať dieťa, ktoré nedovŕšilo šiesty rok veku a absolvovalo povinné predprimárne vzdelávanie, a to vždy po vyjadrení príslušného zariadenia výchovného poradenstva a prevencie a všeobecného lekára pre deti a dorast.
3. Zákonný zástupca dieťaťa so špeciálnymi výchovno-vzdelávacími potrebami spolu s písomnou žiadosťou (t. j. prihláškou) predkladá aj písomné vyjadrenie zariadenia výchovného poradenstva a prevencie, vydané na základe diagnostického vyšetrenia dieťaťa.
4. **Upozornenie. Od 1. 1. 2021 je schválená zmena v postupe v prípade tzv. odkladu povinnej školskej dochádzky:**

 Pre školský rok 2021/2022 základné **školy už nevydávajú** rozhodnutia o odklade povinnej

 školskej dochádzky, táto **agenda sa presunula na materské školy, ktoré deti**

 **navštevujú.**Rodičia dieťaťa, ktoré **nedosiahlo školskú zrelosť, spôsobilosť, pripravenosť**alebo

 má iné (zdravotné) problémy, na základe písomného odporúčania CPPPaP a

 pediatra požiadajú svoju materskú školu, v ktorej majú dieťa, o pokračovanie plnenia

 povinného predprimárneho vzdelávania v materskej škole.

 Na plnenie povinnej školskej dochádzky je povinný rodič prihlásiť aj dieťa, ktoré v

 nasledujúcom školskom roku 2021/2022 bude **pokračovať v plnení povinného**

 **predprimárneho vzdelávania** v materskej škole (ide o dieťa, **ktoré by podľa právneho stavu**

 **platného do 31. 12. 2020 bolo dieťaťom s odloženým začiatkom plnenia povinnej školskej**

 **dochádzky)**, pretože takéto dieťa dosiahne šesť rokov veku do 31. 08. 2021.

 Postup:

1. Rodič/zákonný zástupca vypíše **elektronickú prihlášku** online na stránke školy, ktorá bude zverejnená **od 15. do 24. apríla 2021 do 12,00 hod. Po tomto termíne bude elektronická prihláška nefunkčná. POZOR zmena oproti pôvodnému termínu 7.4.2021.**
2. Elektronická prihláška umožňuje aj nahranie skenu rodného listu dieťaťa a tiež skenu občianskeho preukazu rodičov. Príslušné dokumenty je možné predložiť na kontrolu aj pri dohodnutom osobnom stretnutí. Pred odoslaním skontrolujte prosím správnosť údajov (rodné číslo dieťaťa, bydlisko, kontaktné údaje)**.** Následne elektronickú prihlášku vytlačte, podpíšte obaja zákonní zástupcovia a zašlite poštou na adresu: ZŠ s MŠ M.R.Štefánika, Grösslingová 48, 811 09 Bratislava resp. ju v zalepenej obálke vhoďte do poštovej schránky nachádzajúcej sa pri vstupe do areálu školy.
3. Prednostne budú prijímané deti s trvalým pobytom v našej spádovej oblasti určené VZN MČ Staré Mesto, ktoré nadobudne účinnosť 15.4.2021. **Rozhodnutia** o prijatí/neprijatí budú posielané do **vašej elektronickej schránky** , **ktorej číslo uveďte v elektronickej** **prihláške;** ( Zákon o eGovernmente č.305/2013 Z.z. ). Preto odporúčame rodičom, aby si aktivovali svoje elektronické schránky a uviedli ich v elektr. prihláške. POZOR nie je to mailová adresa!
4. **Realizácia samotného zápisu** bude závisieť od aktuálnej situácii:
	1. Ak bude v čase konania zápisov pretrvávať mimoriadna situácia, núdzový stav alebo výnimočný stav vyhlásený v súvislosti s ochorením COVID-19, zápisy sa budú organizovať bez osobnej prítomnosti detí. Rodič/zákonný zástupca vypíše elektronickú prihlášku online na stránke školy a postupuje podľa vyššie uvedeného návodu.
	2. Ak už nebude v čase konania zápisov v dňoch 23. 4. a 24. 4. 2021 pretrvávať mimoriadna situácia, núdzový stav alebo výnimočný stav vyhlásený v súvislosti s ochorením COVID-19, zápisy sa uskutočnia za osobnej prítomností detí. Detí absolvujú krátky pohovor s p. učiteľkou spojený s vyplnením depistážneho dotazníka. Rodičia v tom čase môžu odovzdať potrebné dokumenty (ak ich nezaslali elektronicky).
5. O prijatí do základnej školy rozhodne riaditeľ školy **do 15. júna 2021.**

**Prehlásenie Prevádzkovateľa ZŠ s MŠ M. R. Štefánika, Grösslingová 48,811 09 Bratislava, IČO: 31810993:**

Prevádzkovateľ prehlasuje, že na zaistenie ochrany práv dotknutých osôb prijal primerané technické a organizačné opatrenia a nechal si vypracovať spoločnosťou osobnyudaj.sk, s.r.o. bezpečnostnú dokumentáciu, ktorá deklaruje zákonné spracúvanie osobných údajov. Číslo osvedčenia: Osobnyudaj.sk-2017-50. Prevádzkovateľ zároveň prehlasuje, že zaviedol transparentný systém zaznamenávania bezpečnostných incidentov a akýchkoľvek otázok zo strany dotknutej osoby, ako aj iných osôb. Prevádzkovateľ prehlasuje, že jeho zamestnanci - oprávnené osoby, ktoré spracúvajú osobné údaje sú riadne písomne poverené a zaviazané mlčanlivosťou a to aj po skončení pracovného pomeru v zmysle § 79 Zákona. Viac informácií o spracúvaní osobných údajov prevádzkovateľom môžete nájsť na stránke [www.osobnyudaj.sk/informovanie](http://www.osobnyudaj.sk/informovanie).

Bližšie informácie Vám radi zodpovieme telefonicky, mailom.

V Bratislave 30. marca 2021 Mária Hronská

 riaditeľka školy